CELEX: 62012CN0274
Language: sk
Date: 2012-06-01 00:00:00
Title: Vec C-274/12 P: Odvolanie podané 1. júna 2012 : Telefónica SA proti uzneseniu Všeobecného súdu (ôsma komora) z  21. marca 2012 vo veci T-228/10, Telefónica/Komisia

28.7.2012   
            
            
               SK
            
            
               Úradný vestník Európskej únie
            
            
               C 227/15
            
         Odvolanie podané 1. júna 2012: Telefónica SA proti uzneseniu Všeobecného súdu (ôsma komora) z 21. marca 2012 vo veci T-228/10, Telefónica/Komisia
   (Vec C-274/12 P)
   2012/C 227/21
   Jazyk konania: španielčina
   
      Účastníci konania
   
   
      Odvolateľka: Telefónica SA (v zastúpení: J Ruiz Calzado, abogado, M. Núñez-Müller, Rechtsanwalt, J. Domínguez Pérez, abogado)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               zrušiť napadnuté uznesenie,
            
         
               —
            
            
               určiť, že žaloba o neplatnosť vo veci T-228/10 je prípustná a vrátiť vec Všeobecnému súdu na nové konanie,
            
         
               —
            
            
               zaviazať Komisiu na náhradu všetkých trov, ktoré vzniknú v konaniach o prípustnosti na oboch stupňoch.
            
         
      Odvolacie dôvody a hlavné tvrdenia
   
   
               1.
            
            
               Všeobecný súd sa dopustil nesprávneho právneho posúdenia tým, že prijal rozhodnutie, ktoré porušuje právo na účinnú súdnu ochranu. Zovšeobecnením názoru, že alternatíva formou prejudiciálneho konania je vždy vhodná a možná, porušil Všeobecný súd právo žalobkyne v prvostupňovom konaní na účinnú súdnu ochranu, zakotvené v článkoch 6 a 13 Európskeho dohovoru o ochrane ľudských práv a základných slobôd a výslovne uznané v článku 47 Charty základných práv Európskej únie.
            
         
               2.
            
            
               Všeobecný súd sa dopustil nesprávneho právneho posúdenia tým, že nesprávne vykladal judikatúru týkajúcu sa prípustnosti opravných prostriedkov proti rozhodnutiam o štátnej pomoci, ktoré rozhodli o nezákonnosti a nezlučiteľnosti systému pomoci.
            
         
               3.
            
            
               Všeobecný súd sa dopustil nesprávneho právneho posúdenia pri výklade článku 263 štvrtého odseku in fine ZFEÚ. Nesprávne právne posúdenie spočíva v tvrdení Všeobecného súdu, že rozhodnutia o systéme štátnej pomoci, o aké ide v napadnutom uznesení, vyžadujú vykonávacie opatrenia v zmysle nového ustanovenia Zmluvy. Všeobecný súd v uznesení opomenul skutočnosť, že negatívne rozhodnutie v oblasti štátnej pomoci má priamy účinok, vyvoláva okamžite nezákonnosť udelenej pomoci a spravidla z neho vyplýva povinnosť členských štátov žiadať vrátenie pomoci.